Knitting Diaries: Lørdag 12. januar - Waterfall
Dagens firkant er et fint hulmønster, som strikkes over 6 pinde og er nemt at strikke. Det ser så fint ud, og jeg tænker at jeg må prøve det som kant på et sjal.
Possumtrøjen hænger nu og venter på at blive syet sammen under ærmerne og få hæftet ender.
Mens jeg overvejer næste større projekt, strikker jeg endnu en Russian Wedding band Cowl. Den er så simpek at det er en fornøjelse. der skal bruges 3 nægler garn (gerne af forskellig farve, og jeg synes også at forskellig kvalitet forøger fornøjelsen).
Den strikkes således: slå 85 m op på rundp 6/60 cm. strik rundt ca 17 cm, luk løst af. Hæft ender. Slå med nyt garn 85 masker op, stik rundpinden igennem den første ring og strik rundt 17 cm, luk løst af. Hæft ender. Slå med nyt garn 85 m op, stik rundpinden gennem begge ringe, strik ca17 cm, luk løst af. Hæft ender. Voila!
(kilde: Elen Brandt, Ravelry).
Indsendt af Kristina Jensen kl. 09.08